William Hamilton

Sir Wiiliam Rowan Hamilton (1805 - 1865) panèka èlmowan bân matematikawan Irlandia sè jhughân ngobâsaè kantos 13 bhâsa, kalabân dhurrun pentingnga ḍâlem bidang optik, dinamika, bân aljabar. Èḍiḍik sareng pamanna molaè ghi' kènè', ahèrra William dhâddhi Guru Besar è Trinity College è omor 22 taon, bân aromossaghi Hamiltonian è omor 21 taon, sarta dhâddhi panemmo bilangan kuarternion è taon 1943 sè apangaro rajâ ḍâlem fisika bân tong-bitongan modern, tamaso' lintasan roket.

 Riwayât Kaoḍi'ân 
William Rowan Hamilton panèka èlmowan ḍâri Irlanḍia sarta ahli bhâsa sè ngobâsaè kantos 13 bhâsa. William panèka jhughân matematikawan sè anḍi' dhurrun ḍâlem pangembhângan optik, dinamika, bân aljabar.David Wilkins. Sir William Rowan Hamilton. Encyclopedia Britannica. Èyaksès tangghâl 8 Jânuwari 2026  William lahèr è Ḍublin tangghâl 4 Agustus 1805 bân sèdhâ è Ḍunsink è tangghâl Ḍèsèmber 1865. William panèka ana'an pangacara, tapè William èḍiḍik sareng pamanna, James Hamilton, Pendeta Anglikan. William nengneng kalabân pamanna sabellumma omor 3 taon kantos maso' pamolangan kuliyâ.

William toman dhâddhi Guru Besar è Trinity College è omor 22 taon sè ka'ḍimma sabellumma ampon arumussaghi teori Hamiltonian è omor 21 taon. Teori panèka abhâhas tentang fungsi khusus ka'angghuy ajhèbhârraghi sistem mekanik saccara omom. è taon 1843 nemmowaghi bilangan kuarternion (angka-angka hiperkompleks) sè samangkèn bânnya' èterrappaghi ḍâ' tong-bitongan lintasan roket sè ka'ḍimma lebbi ngontongngaghi katèmbhâng bitongan matriks sè jhughân aropa'aghi hasèl panemmowanna William. Salaèn ghânèka, William jhughân aḍâlemmè panalètèyan è bidang parbhândhingan diferensial.

 Sombher